Document ID: /roh_data/filtered/fineweb-2-filterrobots_roh.jsonl.gz/424

Iniziativa da linguas estras discriminescha Rumantschs
- Gievgia, 16.4.2015, 12:06
La Lia Rumantscha propona da declerar l’iniziativa da linguas estras, che prevesa d’instruir sulet ina lingua estra en scola primara, sco nunvalaivla.
Sco la Lia Rumantscha communitgescha saja l’instrucziun da sulet ina lingua estra en scola primara per ils scolars rumantschs e talians ina discriminaziun.
Ils scolars cun lingua tudestga emprendian gia englais en scola primara ed ils rumantschs e talians pudessan far quai pir quatter onns pli tard.
I saja perencunter da prender serius la problematica ch’ils iniziants preschentan. Per part sajan las scolars ed ils scolars surdumandads cun il concept d’instruir linguas.